C 257/1

Komisijas paziņojums

Pamatnostādnes Vienotās digitālās vārtejas regulas īstenošanai

2019.–2020. gada darba programma

(2019/C 257/01)

Ievads

Eiropas Parlamenta un Padomes Regulas (ES) 2018/1724 (1), ar ko izveido vienotu digitālo vārteju, mērķis ir atvieglot tiešsaistes piekļuvi informācijai, administratīvajām procedūrām un palīdzības pakalpojumiem, kas pilsoņiem un uzņēmumiem ir vajadzīgi, lai pārvietotos Savienības iekšienē un tirgotos, veiktu uzņēmējdarbību un izvērstu uzņēmējdarbību citā dalībvalstī.

Regulas 31. panta 1. punktā ir paredzēts pieņemt gada darba programmu, kurā nosaka darbības, kas veicina regulas īstenošanu, jo īpaši:

— darbības, kas jāveic, lai uzlabotu konkrētas informācijas sniegšanu I pielikumā uzskaitītajās jomās un palīdzētu kompetentajām iestādēm visos līmeņos laikus izpildīt prasību sniegt informāciju,

— darbības, kas jāveic, lai palīdzētu ievērot 6. pantu par procedūru digitalizāciju un 13. pantu par tiešsaistes procedūru pārrobežu pieejamību,

— darbības, kas jāveic, lai panāktu, ka pastāvīgi tiek izpildītas 9.–12. pantā noteiktās kvalitātes prasības attiecībā uz informāciju, procedūrām un palīdzības pakalpojumiem,

— ar vārtejas popularizēšanu saistītos pasākumus saskaņā ar 23. panta 2. punktu.

Šo Komisijas pamatnostādņu mērķis ir uzskaitīt šīs darbības un pasākumus un sniegt detalizētu grafiku dažādajiem soļiem, kas jāveic to īstenošanai. Šo sarakstu 2019. gada 26. februārī apsprieda vārtejas koordinācijas grupā, kā paredzēts regulas 31. panta 2. punktā.

Tā kā vairākām darbībām par izpildes termiņu ir noteikts 2020. gada decembris, šī pirmā darba programma aptver laikposmu līdz vienotās digitālās vārtejas nodošanai lietošanā, proti, no 2019. gada jūlija līdz 2020. gada decembrim.

Darba programmas īstenošanu uzraudzīs gan vārtejas koordinācijas grupas tiešsaistes sadarbības platformā, gan vārtejas koordinācijas grupas sanāksmēs.

Šajā Komisijas paziņojumā piemēro šādas definīcijas:

— “kompetentā iestāde” ir jebkura dalībvalsts iestāde vai struktūra, kas izveidota valsts, reģiona vai vietējā līmenī un pilda konkrētus pienākumus attiecībā uz informāciju, procedūrām, palīdzības un problēmu risināšanas pakalpojumiem, kuri ietverti Vārtejas regulā,

— “valstu koordinatori” ir dalībvalstu pārstāvji, ko tās iecēlušas saskaņā ar Vārtejas regulas 28. pantu.

1. Informācijas un pakalpojumu kvalitāte

1.1. mērķis: nodrošināt informācijas pieejamību

Atsauce: regulas 4. un 5. pants par piekļuvi informācijai, 9. pants par tās informācijas kvalitāti, kas sniegta par tiesībām, pienākumiem un normām.

Vispārīga informācija

Vārteja pilsoņiem un uzņēmumiem nodrošinās pietiekami visaptverošu informāciju, lai tie varētu īstenot savas tiesības un pienākumus, kas izriet no Savienības un valsts tiesību aktiem, tostarp informāciju par to, kā rīkoties administratīvu procedūru gadījumos.

Regulas I pielikumā ir iekļauts to jomu saraksts, attiecībā uz kurām līdz 2020. gada 12. decembrim Komisijai un dalībvalstīm būs jānodrošina visas pilsoņiem un uzņēmumiem būtiskās informācijas pieejamība tiešsaistē. Lai novērstu dublēšanos (sk. 1.4. mērķi), Komisija portālā “Tava Eiropa” (2) publicēs informāciju par ES mēroga tiesībām un pienākumiem, savukārt dalībvalstis savos portālos publicēs lielāko daļu vajadzīgās informācijas par īstenošanu valsts līmenī. Komisija un dalībvalstis ir vienojušās par to, kā 1. pielikuma tēmas tiek sadalītas starp ES un valstu līmeņa tīmekļa vietnēm. Kopējā meklētājprogramma nodrošinās, ka vārtejas lietotāji var viegli atrast visu informāciju.

Portāla “Tava Eiropa” pašreizējā versija jau lielā mērā aptver ES mēroga tiesības un pienākumus. Tajā ir arī iekļauta dalībvalstu iestāžu sniegta informācija par īstenošanu valsts līmenī attiecībā uz dažām I pielikumā minētajām tēmām. Līdz 2020. gada 12. decembrim nacionālais saturs tiks pakāpeniski izņemts no portāla “Tava Eiropa”, jo to aizstās informācija valstu tīmekļa vietnēs. Eiropas Komisija ir ierosinājusi ieteikumus par to, kā valstu tīmekļa vietnēs atkārtoti izmantot vai reproducēt nacionālo saturu, kas jau bijis pieejams portālā “Tava Eiropa”.

Kā un kad?

Laiks Darāmais Izpildītājs 2019. g. 3.–4. cet. Attiecībā uz visām I pielikumā minētajām jomām norādīt, vai informācija, kas jāsniedz valsts līmenī, ir pieejama tiešsaistē. Norādīt atbildīgās iestādes. Izstrādāt darba plānu informācijas trūkumu novēršanai valsts līmenī. Valstu koordinatori Līdz 2019. g. 4. cet. Sniegt pamatieteikumus par I pielikumā minētajām tēmām, kuras pašlaik nav ietvertas portālā “Tava Eiropa”. Komisija 2020. g. 1.–2. cet. Nodrošināt trūkstošo informāciju valstu līmenī. Valstu koordinatori Kompetentās iestādes 2020. g. 1.–2. cet. Nodrošināt trūkstošo informāciju ES līmenī. Komisija 2020. g. 2. cet. Starpposma novērtējums par panākumiem, kas gūti ceļā uz I pielikumā minēto tēmu pilnīgu aptveršanu. Valstu koordinatori Komisija 2020. g. 2. cet. Nodrošināt saites uz valsts informāciju kopīgajā repozitorijā, ko izmantos meklētājprogramma. Valstu koordinatori Komisija 2020. g. 3.–4. cet. Izmēģināt meklētājprogrammu, labot kļūdas un to uzlabot. Komisija 2020. g. 4. cet. Visām I pielikumā norādītajām jomām ir jābūt aptvertām vajadzīgajā līmenī (ES vai valsts līmenī). Komisija Valstu koordinatori

1.2. mērķis: nodrošināt informācijas, arī par procedūrām sniegtās informācijas, kvalitāti, tostarp lietotājdraudzīgumu un tīmekļa pieejamību

Atsauce: regulas 8. pants par kvalitātes prasībām attiecībā uz tīmekļa pieejamību un 9. pants par tās informācijas kvalitāti, kas sniegta par tiesībām, pienākumiem un normām.

Vispārīga informācija

Vārtejai ir jāsniedz informācija, kas ir lietotājam draudzīga, labi strukturēta un saprotami izklāstīta. Saturam vajadzētu būt pareizam un atjauninātam, un būtu jānorāda pēdējā atjauninājuma datums. Būtu arī jānorāda tās iestādes nosaukums, kas ir atbildīga par informāciju, un kontaktinformācija saziņai par attiecīgiem palīdzības vai problēmu risināšanas pakalpojumiem. Tāpat būtu jāpievieno atsauces uz tiesību aktiem, tehniskajām specifikācijām, pamatnostādnēm.

Dalībvalstu iestāžu pārvaldītajām tīmekļa vietnēm ir jāatbilst tīmekļa pieejamības noteikumiem (kas izklāstīti Eiropas Parlamenta un Padomes Direktīvā (ES) 2016/2102 (3)). Ar šo regulu šī prasība tiek attiecināta uz Komisijas pārvaldītām tīmekļa vietnēm, kas iekļautas vārtejā.

Komisija, pamatojoties uz pieredzi, kas gūta portāla “Tava Eiropa” pārvaldībā, ir ierosinājusi sākotnējus ieteikumus par to, kā šīs prasības var izpildīt.

Kā un kad?

Laiks Darāmais Izpildītājs 2019. g. 3.–4. cet. Dalīties Komisijas sniegtajos ieteikumos ar kompetentajām iestādēm vai integrēt tos esošajās pamatnostādnēs par tīmekļa satura kvalitātes pārvaldību. Izstrādāt pieeju vārtejā ietveramā tīmekļa satura kvalitātes uzraudzībai. Valstu koordinatori Kompetentās iestādes 2019. g. 3. cet.–2020. g. 4. cet. Regulāri apmainīties ar informāciju par kvalitātes un pieejamības standartiem un ar labas prakses piemēriem. Valstu koordinatori vārtejas koordinācijas grupas ietvaros 2020. g. 4. cet. Visai attiecīgajai informācijai jābūt nodrošinātai vajadzīgajā kvalitātē – tai jābūt būtiskai, pieejamai un atbilstošai Regulā (ES) 2018/1724 noteiktajām prasībām. Komisija Valstu koordinatori

1.3. mērķis: tulkot informāciju

Atsauce: regulas 9.–12. pants par tulkošanas un kvalitātes prasībām.

Vispārīga informācija

Lai vārtejas piedāvātie pakalpojumi būtu pieejami plašam lietotāju lokam, par noteikumiem, procedūrām un to, ko var sagaidīt no vārtejā ietvertajiem palīdzības pakalpojumiem, būs jāsniedz skaidrojumi vismaz tajā valodā, kuru var saprast vairums lietotāju. Šī valoda ir definēta kā Savienības oficiālā valoda, “ko lielā mērā saprot pēc iespējas lielāks pārrobežu lietotāju skaits”. Regulas 12. panta 3. punktā ir sniegts sīkāks skaidrojums, atsaucoties uz valodu, ko “lietotāji visā Savienībā visbiežāk apgūst kā svešvalodu”. Praksē šai valodai lielākajā daļā valstu tīmekļa vietņu vajadzētu būt angļu valodai. Komisija savās tīmekļa vietnēs turpinās visās ES valodās tulkot informāciju par tiesībām un procedūrām, kas piemērojamas vienoti visā ES.

Komisija šajā uzdevumā atbalstīs dalībvalstis, nodrošinot tulkošanas pakalpojumu (cilvēku veiktus tulkojumus). Ņemot vērā budžeta ierobežojumus, šis pakalpojums pirmām kārtām būtu jāizmanto, lai tulkotu pamatinformāciju visās I pielikumā uzskaitītajās jomās, pēc tam – lai tulkotu papildu informāciju, paskaidrojumus par palīdzības pakalpojumiem un norādījumus par procedūrām.

Kā un kad?

Laiks Darāmais Izpildītājs 2019. g. 3. cet. Informēt dalībvalstis par tulkošanas pakalpojuma kārtību, tostarp katrai dalībvalstij pieejamajiem tulkošanas apjomiem un noteikumiem par šīs iespējas optimālu izmantošanu. Komisija 2019. g. 3. cet.–2019. g. 4. cet. Izveidot pārskatu par dažādo kompetento iestāžu tulkošanas vajadzībām. Noteikt prioritātes, ņemot vērā pieejamo tulkošanas apjomu. Valstu koordinatori 2020. g. 1. cet. Nodrošināt valstu koordinatoriem saiti uz tulkošanas pakalpojumu. Komisija 2020. g. 1.–4. cet. Iesniegt tulkojuma pieprasījumus. Valstu koordinatori 2020. g. 2.–3. cet. Ja vajadzīgs, pārdalīt tulkošanas apjomus, lai nodrošinātu tulkošanas iespējas optimālu izmantošanu. Komisija 2020. g. 2.–4. cet. Darīt tulkojumus pieejamus valstu tīmekļa vietnēs. Valstu koordinatori

1.4. mērķis: novērst dublēšanos

Atsauce: regulas 17. un 55. apsvērums, 19. panta 6. punkts un 30. pants

Vispārīga informācija

Regulā dalībvalstis un Komisija tiek aicinātas nodrošināt vienotu informācijas avotu, kas vajadzīgs vārtejai, un pēc iespējas visos gadījumos novērst daļēju vai pilnīgu dublēšanos. Nolūks ir novērst neskaidrības lietotājiem, kuri saskaras ar to, ka par dažām tēmām dažādos portālos ir līdzīga, bet ne identiska informācija. Ja informācijas avots būs vienots, to būs vieglāk atjaunināt un tiks samazināts nekonsekventas informācijas sniegšanas risks.

Vārtejai atbilstīga ir tikai tā informācija, kura attiecas vienīgi uz pilsoņiem un uzņēmumiem un kurā ir izskaidrotas tiem piemērojamās tiesības un pienākumi. Tajā nevajadzētu iejaukt citu saturu, piemēram, informāciju par topošu politiku, kas attiecas uz citu auditoriju.

Komisija strādās, lai portālā “Tava Eiropa” integrētu ES līmeņa informāciju, kas attiecas uz pilsoņu un uzņēmumu tiesībām vienotajā tirgū (4).

Kopā ar dalībvalstīm Komisija ir noteikusi, kuras I pielikumā minētās tēmas jāiekļauj portālā “Tava Eiropa” vai citās Komisijas pārvaldītās tīmekļa vietnēs un par kurām tēmām informācija jāsniedz valsts līmenī.

Kā un kad?

Laiks Darāmais Izpildītājs 2019. g. 3. cet.–2020. g. 4. cet. Visu ES līmeņa informāciju, kas attiecas uz pilsoņu un uzņēmumu tiesībām vienotajā tirgū, iekļaut tikai portālā “Tava Eiropa”, ja vien šāda informācija nav jāiekļauj ES portālos, kas izveidoti ar atsevišķu tiesību aktu. Komisija 2019. g. 3. cet.–2020. g. 4. cet. Skaidri nošķirt informāciju par piemērojamiem noteikumiem attiecībā uz pilsoņiem un uzņēmumiem, kas izklāstīta portālā “Tava Eiropa”, no informācijas par topošo politiku, kas ietverta Komisijas korporatīvajā tīmekļa vietnē un atsevišķu ĢD tīmekļa vietnēs. Komisija 2019. g. 3. cet.–2020. g. 4. cet. Izstrādāt integrētu pieeju attiecībā uz portāliem, kas izveidoti ar atsevišķu tiesību aktu, un vārteju, lai nodrošinātu tiem kopīgu dizainu un novērstu dublēšanos. Komisija 2019. g. 3. cet.–2020. g. 4. cet. Izstrādāt integrētu pieeju valstu līmenī, lai novērstu informācijas dublēšanos par konkrētām tēmām dažādos valstu portālos. Valstu koordinatori Kompetentās iestādes

2. IT izstrāde, procedūru digitalizācija, datu vākšana

2.1. mērķis: digitalizēt procedūras

Atsauce: regulas 6. pants par procedūrām, kas pilnībā jāpiedāvā tiešsaistē.

Vispārīga informācija

Vārteja nodrošinās lietotājiem ērtu piekļuvi valstu administratīvajām procedūrām. Šajā nolūkā regulā visām dalībvalstīm ir noteikta prasība nodrošināt, ka lietotāji var piekļūt jebkurai no II pielikumā uzskaitītajām procedūrām un to pilnīgi pabeigt tiešsaistē. Tas nozīmē, ka lietotājam vajadzētu būt iespējai veikt visas darbības elektroniski, attālināti un izmantojot tiešsaistes pakalpojumu. Regulā ir arī sniegts neizsmeļošs saraksts ar konkrētiem kritērijiem, kas jāievēro (sk. 6. pantu).

Lai gan galīgais procedūru digitalizācijas termiņš ir 2023. gada decembris, dalībvalstīm būtu jāsāk īstenot šo projektu jau tagad un būtu jāmeklē iespējas izpildīt prasības krietnu laiku pirms termiņa, realizējot savas notiekošās e-pārvaldes programmas.

ES programmas, piemēram, pamatprogramma “Apvārsnis 2020” (5) (H2020), Eiropas infrastruktūras savienošanas instruments (6) (EISI), programma ISA2 (7) un ERAF (8), palīdzēs dalībvalstīm sasniegt šo mērķi. Kompetentās iestādes tiek aicinātas sazināties ar saviem valstu koordinatoriem, kas ir atbildīgi par finanšu programmām savā dalībvalstī.

Kā un kad?

Laiks Darāmais Izpildītājs 2019. g. 3.–4. cet. Pārbaudīt, kuras II pielikumā minētās procedūras jau ir pieejamas tiešsaistē saskaņā ar 6. panta kritērijiem. Norādīt atbildīgās iestādes. Dalīties informācijā ar koordinācijas grupu. Valstu koordinatori Kompetentās iestādes 2019. g. 3.–4. cet. Ieteikumi par pilnībā tiešsaistē izpildāmām procedūrām, piemēram, kontrolsaraksts, labas prakses piemēri, sadarbspējas principi. Komisija 2020. g. 1. cet. Apzināt atlikušos trūkumus. Dalīties informācijā ar koordinācijas grupu. Valstu koordinatori Kompetentās iestādes 2020. g. 1. cet. Apspriest labas prakses piemērus un problēmas, kas saistītas ar II pielikumā minēto procedūru digitalizāciju. Apspriest ISA2 veidlapu ģeneratora priekšizpētes rezultātus un turpmākās darbības. Apspriest valsts digitalizācijas darbību vajadzības un to finansēšanas (līdzfinansēšanas) iespējas. Valstu koordinatori koordinācijas grupas ietvaros 2020. g. 2. cet. Izstrādāt valstu darba plānus, lai novērstu atlikušos trūkumus valsts līmenī. Valstu koordinatori 2020. g. 3. cet.–2023. g. 4. cet. Uzraudzīt II pielikumā minēto procedūru digitalizācijas progresu visās dalībvalstīs. Koordinācijas grupa p. m. 2023. g. 4. cet. Visām II pielikuma procedūrām jābūt pilnībā pieejamām tiešsaistē Valstu koordinatori Kompetentās iestādes

2.2. mērķis: nodrošināt tiešsaistes procedūru pieejamību pārrobežu lietotājiem

Atsauce: regulas 13. pants par tiešsaistes procedūru pārrobežu pieejamību.

Vispārīga informācija

Regulā ir paredzēts, ka procedūras, kas jau ir tiešsaistē, ir (tiek darītas) pilnībā pieejamas pārrobežu lietotājiem. Tas nozīmē, ka, ja procedūra ir pieejama kādas konkrētas dalībvalsts valstspiederīgajam, visiem tās posmiem ir jābūt pieejamiem arī lietotājiem no citām dalībvalstīm vai lietotājiem no tās pašas dalībvalsts, kas dzīvo citā dalībvalstī vai iepriekš dzīvojuši, strādājuši, studējuši vai veikuši uzņēmējdarbību citā dalībvalstī.

Vajadzības gadījumā dalībvalstis var izmantot alternatīvu, tehniskā ziņā atsevišķu tehnisku risinājumu pārrobežu lietotājiem, taču šādās situācijās būtu jāpievērš īpaša uzmanība, lai nodrošinātu, ka procedūrai ir tāds pats iznākums un tā nav apgrūtinošāka kā procedūra, ko piedāvā valsts lietotājiem.

Īpaša uzmanība būtu jāpievērš šķēršļiem, ar ko saskaras pārrobežu lietotāji, piemēram, veidlapu ailēm, kurās jānorāda iekšzemes tālruņa numurs, valsts kods tālruņa numuram vai valsts pasta indekss, nodevu maksājumiem, kuri veicami vienīgi sistēmās, kas nav (plaši) pieejamas pārrobežu lietotājiem, kā arī tam, ka nav sniegti detalizēti skaidrojumi pārrobežu lietotājiem saprotamā valodā, nav iespējas iesniegt elektronisku apliecinājumu no citas dalībvalsts iestādēm un netiek pieņemti citās dalībvalstīs izdoti elektroniskie identifikācijas līdzekļi.

Dažās jomās (piemēram, Pakalpojumu direktīva, Direktīva par profesionālo kvalifikāciju atzīšanu, publisko iepirkumu direktīvas) nediskriminējoša procedūru pieejamība pārrobežu lietotājiem jau ir juridiska prasība papildus nediskriminācijas principam, kas nostiprināts Līgumā par Eiropas Savienības darbību.

Kā un kad?

Laiks Darāmais Izpildītājs 2019. g. 3.–4. cet. Pamatnostādnes un praktisks kontrolsaraksts par to, kā nodrošināt, lai valsts tiešsaistes procedūras būtu pilnībā pieejamas pārrobežu lietotājiem. Komisija sadarbībā ar valstu koordinatoriem 2020. g. 1.–2. cet. Apzināt atlikušos šķēršļus (piemēram, tehniskos, funkcionālos, organizatoriskos un juridiskos). Izstrādāt plānu, kā tos novērst. Valstu koordinatori Kompetentās iestādes 2020. g. 1. cet. Dalīties pamatnostādnēs ar attiecīgajām iestādēm vai integrēt ieteikumus esošajās kvalitātes pamatnostādnēs tiešsaistes procedūru izstrādei. Valstu koordinatori 2020. g. 1.–4. cet. Apmainīties ar labas prakses piemēriem koordinācijas grupas ietvaros. Progresa uzraudzība. Valstu koordinatori p. m. 2023. g. 4. cet. Panākt, ka tiešsaistes procedūras ir pieejamas pārrobežu lietotājiem nediskriminējošā veidā. Valstu koordinatori Kompetentās iestādes

2.3. mērķis: veicināt ES līmeņa IT rīku izstrādi un nodrošināt EK un valstu IT rīku sadarbspēju

Atsauce: regulas 21. pants par atbildību par vārtejas atbalsta IKT lietotnēm.

Vispārīga informācija

Kā paredzēts regulā, vārtejas darbību nodrošinās ar tehniskiem līdzekļiem, ko Komisija izstrādājusi ciešā sadarbībā ar dalībvalstīm. Tie ietver: meklētājprogrammu un kopīgo palīdzības pakalpojumu meklētāju, kas galalietotājus novirza uz informāciju, procedūrām un palīdzības pakalpojumiem; rīku lietotāju atsauksmēm par pakalpojumu kvalitāti; rīku lietotāju atsauksmēm par šķēršļiem vienotajā tirgū; rīku izmantošanas statistikas datu vākšanai; instrumentu paneli kā saskarni publiskajām iestādēm.

Īstenošanas aktos tiks norādītas metodes datu vākšanai un apmaiņai attiecībā uz statistiku un atsauksmēm par kvalitāti.

Komisija ir noslēgusi līgumus par pētījumiem, kuros ir ierosināts šo instrumentu tehniskais pamats, nosakot prasības, IT arhitektūru un analizējot sadarbspējas jautājumus, un ir sniegusi valstu koordinatoriem ziņas par situācijas attīstību.

Kā un kad?

Laiks Darāmais Izpildītājs 2019. g. 3. cet. Informēt koordinācijas grupu par rezultātiem, kas gūti Komisijas veiktajos pētījumos par vārtejas IT rīkiem (2018.–2019. gadā). Komisija Meklētājprogramma un kopīgais palīdzības pakalpojumu meklētājs 2019. g. 4. cet. Izpētīt, kā automatizēt saišu vākšanu saišu repozitorijam. Komisija Valstu koordinatori 2020. g. 1. cet. Informēt valstu koordinatorus par to, kā piekļūt repozitorijam un nodrošināt tam saites. Komisija 2020. g. 1. cet. Meklētājprogrammas un saišu repozitorija kopīgas testēšanas periods un kopīgā palīdzības pakalpojumu meklētāja testēšana. Komisija Valstu koordinatori 2020. g. 3. cet. Komisija iepazīstina valstu koordinatorus ar meklētājprogrammas beta versiju un kopīgo palīdzības pakalpojumu meklētāju. Komisija Valstu koordinatori Lietotāju atsauksmes par kvalitāti un lietotāju statistika 2019. g. 3. cet.–2019. g. 4. cet. Komisija apkopo valstu koordinatoru viedokļus par īstenošanas aktiem. Komisija Valstu koordinatori 2019. g. 4. cet.–2020. g. 1. cet. Komisija apspriežas ar valstu koordinatoriem par kopēja rīka izstrādi lietotāju atsauksmēm. Komisija Valstu koordinatori Kompetentās iestādes, kas ir atbildīgas par palīdzības pakalpojumiem savos attiecīgajos tīklos 2020. g. 2. cet. Īstenošanas akta(-u) pieņemšana. Komisija Vienotās digitālās vārtejas regulas komiteja 2020. g. 1. cet.–2020. g. 2. cet. Izveidot pārskatu par to, kurās valstu tīmekļa vietnēs, kas būs daļa no vārtejas, jau ir atsauksmju rīks un rīks statistikas vākšanai un kurām tīmekļa vietnēm būs jāizveido savienojums ar kopējo lietotāju atsauksmju rīku un/vai jāievieš jauns rīks statistikas vākšanai. Komisija Valstu koordinatori 2020. g. 1. cet.–2020. g. 2. cet. Atsauksmēm par kvalitāti paredzēta rīka un lietotāju statistikas vākšanas rīka izstrāde. Komisija 2020. g. 3. cet. Nodrošināt valstu koordinatoriem saiti uz kopējo rīku lietotāju atsauksmēm. Komisija 2020. g. 4. cet. Pārliecināties, ka katrs pakalpojums, kas ir vārtejas daļa un kam vēl nav tāda atsauksmju rīka, kurš atbilstu īstenošanas akta prasībām, ir savienots ar kopējo lietotāju atsauksmju rīku. Vai arī nodrošināt, ka atsauksmes, kas savāktas, izmantojot esošos atsauksmju rīkus, atbilst īstenošanas aktam un ka norunātie dati ir darīti pieejami, izmantojot kopējo instrumentu paneli. Valstu koordinatori Kompetentās iestādes 2020. g. 4. cet. Nodrošināt, ka statistikas vākšana atbilst īstenošanas aktam un ka norunātie dati ir pieejami Komisijai un pārējiem valstu koordinatoriem. Valstu koordinatori Kompetentās iestādes Lietotāju atsauksmes par šķēršļiem vienotajā tirgū 2019. g. 3. cet. Komisija apspriežas ar valstu koordinatoriem par tāda rīka izstrādi, kas paredzēts lietotāju atsauksmju vākšanai par šķēršļiem vienotajā tirgū, un tādas sistēmas izstrādi, kas paredzēta apkopoto datu vākšanai no palīdzības pakalpojumiem. Komisija Valstu koordinatori 2019. g. 4. cet.–2020. g. 3. cet. IT rīku izstrāde Komisija Kopējais instrumentu panelis 2020. g. 1. cet. Komisija iepazīstina valstu koordinatorus ar rīka beta versiju, kas būs funkcionāli ierobežota: nodrošinās saišu iesniegšanu repozitorijam un tulkojumu pieprasījumu iesniegšanu. Komisija Valstu koordinatori 2020. g. 1. cet. Informēt valstu koordinatorus par to, kā iesniegt saites repozitorijam un tulkošanas pieprasījumus. Komisija 2020. g. 1.–3. cet. Izstrādāt pilnībā izmantojamu kopējo instrumentu paneli. Komisija 2020. g. 3. cet. Informēt valstu koordinatorus par to, kā piekļūt kopējam instrumentu panelim un kā to izmantot. Komisija 2020. g. 4. cet. Vārteju nodot lietošanai.

2.4. mērķis: piemērot vienreizējas iesniegšanas principu

Atsauce: regulas 14. pants par tehnisko sistēmu apliecinājumu automatizētai pārrobežu apmaiņai un vienreizējas iesniegšanas principa piemērošanu.

Vispārīga informācija

Kā paredzēts regulā, Komisija sadarbībā ar dalībvalstīm izveidos tehnisku sistēmu, lai apmainītos ar apliecinājumiem par tiešsaistes procedūrām, kas uzskaitītas regulas II pielikumā, un procedūrām, kas paredzētas Pakalpojumu direktīvā (9), Direktīvā par profesionālo kvalifikāciju atzīšanu (10) un divās publiskā iepirkuma direktīvās (Eiropas Parlamenta un Padomes Direktīvās 2014/24/ES (11) un 2014/25/ES (12)).

Kā un kad?

Laiks Darāmais Izpildītājs 2019. g. 1. cet.–2020. g. 3. cet. Sagatavošanās darbība, kura saistīta ar vienreizējo iesniegšanu saskaņā ar EISI un kuras mērķis ir analizēt pastāvošos tehniskos risinājumus (kas ņemti no TOOP projekta un ir pieejami valstu līmenī), dalīties pieredzē, veicināt pārrobežu sadarbspēju un novērtēt dalībvalstu gatavību. Komisija Valstu koordinatori Kompetentās iestādes 2019. g. 3. cet. Informēt valstu koordinatorus par vienreizējās iesniegšanas izmēģinājumu pasākumu un pētījumu situāciju un rezultātiem. Komisija 2019. g. 3. cet.–2021. g. 2. cet. Novērtēt valsts līmeņa digitālo procedūru piemērotību vienreizējās iesniegšanas soļa iekļaušanai. Izstrādāt darba plānu trūkumu novēršanai. Valstu koordinatori Kompetentās iestādes 2019. g. 3. cet.–2020. g. 2. cet. Ja iespējams, veikt izmēģinājumu, kas aptver plašāku vārtejas procedūru klāstu. Komisija Valstu koordinatori Kompetentās iestādes 2020. g. 1. cet.–2020. g. 3. cet. Apspriest īstenošanas akta saturu. Komisija Valstu koordinatori Kompetentās iestādes 2020. g. 3. cet.–2020. g. 4. cet. Komisija apkopo valstu koordinatoru viedokļus par īstenošanas akta projektu un par galvenajiem un vispārējiem pakalpojumiem, kas tiek izstrādāti. Komisija Valstu koordinatori p. m. 2021. g. 2. cet. Pieņemt īstenošanas aktu. Komisija p. m. 2023. g. 4. cet. Tehniskā sistēma vienreizējai iesniegšanai ir ieviesta un gatava lietošanai.

3. Palīdzības pakalpojumi

3.1. mērķis: nodrošināt par palīdzības pakalpojumiem un to kvalitāti sniegtās informācijas pieejamību

Atsauce: regulas 7., 11. un 16. pants par piekļuvi palīdzības un problēmu risināšanas pakalpojumiem, par tās informācijas kvalitāti, kas sniegta par šiem pakalpojumiem, un par kvalitātes prasībām, kas uz tiem attiecas.

Vispārīga informācija

Vārteja piedāvās lietotājiem ērtu piekļuvi plašam palīdzības pakalpojumu klāstam. Lai gūtu optimālu pieredzi, galalietotājiem pirms palīdzības pieprasījuma iesniegšanas būtu jāiepazīstas arī ar to, ko sagaidīt no šādiem pakalpojumiem un ar kādiem nosacījumiem viņi var tos izmantot. Palīdzības dienestiem būs tiešsaistē jāpublicē skaidrs un lietotājam draudzīgs sniegto pakalpojumu skaidrojums, kā izklāstīts 11. pantā. Lai šis skaidrojums būtu pieejams lielākajai daļai lietotāju, tas principā būs jāsniedz angļu valodā (Savienības oficiālā valoda, “ko lielā mērā saprot pēc iespējas lielāks pārrobežu lietotāju skaits”, sk. 1.3. mērķi). Tāpat kā pārējiem vārtejas pakalpojumiem, arī palīdzības pakalpojumiem vajadzētu būt visaugstākajā kvalitātē, un tajos būs jāievēro regulā uzskaitītie kvalitātes kritēriji. Kvalitāte tiks uzraudzīta, izmantojot lietotāju atsauksmes un statistiku.

Šīs prasības ir obligātas attiecībā uz regulas III pielikumā uzskaitītajiem palīdzības pakalpojumiem. Komisija ir apzinājusi pašreizējo stāvokli un konstatējusi šo pakalpojumu trūkumus.

Turklāt Komisija un valstu koordinatori var izvēlēties iekļaut vēl citus palīdzības pakalpojumus, ja tie atbilst regulā paredzētajiem nosacījumiem. 2019. un 2020. gadā prioritāte tiks piešķirta tam, lai sagatavotos Komisijas finansēto vai līdzfinansēto un/vai pārvaldīto palīdzības dienestu pakalpojumu iekļaušanai, piemēram, Eiropas patērētāju centru, Palīdzības dienesta intelektuālā īpašuma tiesību jautājumos, Eiropas Biznesa atbalsta tīkla daļas, kas risina vārtejas aptvertus jautājumus, SOLVIT vai “Tava Eiropas padomdevēja” pakalpojumu iekļaušanai.

Ja nepieciešams apmierināt lietotāju vajadzības, valstu koordinatori var arī ierosināt Komisijai iekļaut arī privātu vai daļēji privātu palīdzības dienestu sniegtus pakalpojumus, ja tie atbilst vārtejas kvalitātes prasībām.

Kā un kad?

Attiecībā uz III pielikumā minētajiem pakalpojumiem:

Laiks Darāmais Izpildītājs 2019. g. 3. cet. Nodrošināt valstu koordinatoriem kontrolsarakstu, kurā uzskaitītas pārbaudāmās kvalitātes prasības, tostarp informācijas sniegšana par palīdzības pakalpojumiem. Komisija 2019. g. 3. cet.–2020. g. 2. cet. Novērst konstatētos trūkumus. Kompetentās iestādes, ko koordinē valstu koordinatori 2020. g. 1. cet.–2020. g. 2. cet. Nodrošināt Komisijai saites uz palīdzības pakalpojumu meklētājā iekļaujamajiem palīdzības pakalpojumiem, to aprakstus un dienestu kontaktinformāciju. Kompetentās iestādes ar valstu koordinatoru starpniecību 2019. g. 3. cet.–2020. g. 2. cet. Regulāri apmainīties ar informāciju par kvalitātes standartiem, par to, kā sniegt informāciju par pakalpojumu, un ar labu praksi. Vārtejas koordinācijas grupa 2020. g. 3.–4. cet. Izmēģināt pakalpojumu meklētāju, labot kļūdas un to uzlabot. Komisija 2020. g. 4. cet. Palīdzības pakalpojumu meklētāju.

Attiecībā uz Komisijas finansētiem un/vai pārvaldītiem dienestiem, kas lūdz iespēju piedalīties:

Laiks Darāmais Izpildītājs Līdz 2019. g. 3. cet. Paust interesi piedalīties. Komisija pēc apspriešanās ar kompetentajām iestādēm to attiecīgajos tīklos 2019. g. 3. cet. Nodrošināt valstu koordinatoriem un kompetentajām iestādēm skaidrojumu par procedūru un kvalitātes prasību kontrolsarakstu, kas jāpārbauda, pirms tiek ierosināts jauns iekļaujams pakalpojums, un kas cita starpā iekļauj informācijas sniegšanu par palīdzības pakalpojumu. Komisija 2019. g. 3. cet. Pabeigt pašreizējās situācijas analīzi un apzināt trūkumus. Komisija pēc apspriešanās ar kompetentajām iestādēm 2019. g. 3. cet. Informēt vārtejas koordinācijas grupu par interesi piedalīties un šīs analīzes rezultātiem. Komisija 2019. g. 3. cet.–2020. g. 2. cet. Novērst konstatētos trūkumus. Kompetentās iestādes, ko koordinē Komisija (tīkli) 2020. g. 1. cet. Ziņot vārtejas koordinācijas grupai par notiekošo darbu. Komisija 2020. g. 1. cet.–2020. g. 2. cet. Nodrošināt Komisijai saites uz palīdzības pakalpojumu meklētājā iekļaujamajiem palīdzības pakalpojumiem, to aprakstus un dienestu kontaktinformāciju. Kompetentās iestādes ar Komisijas starpniecību 2019. g. 3. cet.–2020. g. 2. cet. Regulāri apmainīties ar informāciju par kvalitātes standartiem, par to, kā sniegt informāciju par pakalpojumu, un ar labu praksi. Kompetentās iestādes, ko koordinē Komisija (tīkli) 2020. g. 3. cet. Informēt koordinācijas grupu par atbilstību visām prasībām. Iesniegt Komisijai visus atlikušos elementus, kas vajadzīgi, lai tos iekļautu palīdzības pakalpojumu meklētājā. Kompetentās iestādes ar Komisijas starpniecību 2020. g. 3.–4. cet. Izmēģināt pakalpojumu meklētāju, labot kļūdas un to uzlabot. Komisija 2020. g. 4. cet. Palīdzības pakalpojumu meklētāju nodot lietošanai.

4. Popularizēšana

4.1. mērķis: popularizēt vārteju

Atsauce: regulas 22. un 23. pants par popularizēšanu, nosaukumu, logotipu un kvalitātes zīmi

Vispārīga informācija

Vārteja, kuras nosaukums ir “Your Europe”, piedāvās lietotājiem ērtu piekļuvi plašam augstas kvalitātes pakalpojumu klāstam. Par vārteju “Your Europe” un tās piedāvāto pakalpojumu uzticamību ir jāpaziņo galalietotājiem.

Šim nolūkam Komisija, cieši sadarbojoties ar vārtejas koordinācijas grupu, ir izveidojusi logotipu, kas pildīs vārtejas “Your Europe” kvalitātes zīmes funkcijas (13). Valstu koordinatoriem ir sniegts logotips un pamatnostādnes, kurās izskaidrots, kā to izmantot. Šis logotips un saite uz vārteju būs jādara redzami un pieejami visās tīmekļa vietnēs, kas ietilpst šajā vārtejā.

Turklāt Komisijai un dalībvalstīm būs jāuzlabo vārtejas “Your Europe” atrodamība un jāpalielina informētība par to galalietotāju starpā. Būs jākoordinē darbības, kas popularizē vārteju “Your Europe” un tajā ietilpstošās tīmekļa vietnes.

Kā un kad?

Laiks Darāmais Izpildītājs 2019. g. 3. cet.–2020. g. 4. cet. Sagatavoties logotipa pievienošanai visās tīmekļa vietnēs, kas būs daļa no saišu repozitorija. Komisija Valstu koordinatori Kompetentās iestādes 2019. g. 3. cet.–2020. g. 4. cet. Sagatavoties saites uz vārteju pievienošanai visās tīmekļa vietnēs, kas būs daļa no saišu repozitorija. Komisija Valstu koordinatori Kompetentās iestādes 2020. g. 4. cet. Pārliecināties, vai logotips un saite ir pievienoti visās tīmekļa vietnēs, kas ir daļa no saišu repozitorija. Komisija Valstu koordinatori Kompetentās iestādes 2019. g. 3. cet.–2020. g. 4. cet. Vārtejas “Your Europe” meklētājoptimizācija tajās meklētājprogrammās, kas ir pieejamas plašākai sabiedrībai. Komisija 2019. g. 3. cet.–2020. g. 4. cet. Popularizēt vārteju valsts un vietējo kompetento iestāžu starpā. Valstu koordinatori Komisija 2019. g. 3. cet.–2020. g. 2. cet. Izstrādāt koordinētu komunikācijas plānu. Komisija Valstu koordinatori 2020. g. 3. cet.–2020. g. 4. cet. Īstenot komunikācijas plānu. Komisija Valstu koordinatori Kompetentās iestādes

(1) OV L 295, 21.11.2018., 1. lpp.

(2) Un Komisijas tīmekļa vietnēs, kas izveidotas ar juridisku pamatu.

(3) OV L 327, 2.12.2016., 1. lpp.

(4) Izņemot to, kas attiecas uz Komisijas tīmekļa vietnēm, kuras izveidotas ar juridisku pamatu.

(5) https://ec.europa.eu/info/funding-tenders/opportunities/portal/screen/programmes/h2020

(6) https://ec.europa.eu/inea/en/connecting-europe-facility

(7) https://ec.europa.eu/isa2/isa2_en

(8) Eiropas Reģionālās attīstības fonds.

(9) Eiropas Parlamenta un Padomes Direktīva 2006/123/EK (OV L 255, 30.9.2005., 22. lpp.).

(10) Eiropas Parlamenta un Padomes Direktīva 2005/36/EK (OV L 376, 27.12.2006., 36. lpp.).

(11) OV L 94, 28.3.2014., 65. lpp.

(12) OV L 94, 28.3.2014., 243. lpp.

(13) Notiekošs process, kas tiks pabeigts līdz šīs gada darba programmas pieņemšanai.